EkBass/fiwiki-20250220-pages-articles huggingface dataset:
Mario Winans

Mario Winans (s. 27. elokuuta 1974) on yhdysvaltalainen R&B-laulaja;, lauluntekijä ja musiikkituottaja. Winans julkaisi vuonna 1997 albumin Motown Recordsin kautta. Vuonna 2004 hän julkaisi toisen albuminsa, Hurt No More, Bad Boy Recordsin kautta. Se debytoi Billboard 200 -listan sijalla kaksi yli 222 000 kappaleen myyntimäärällä. Hänen singlensä ”I Don't Wanna Know”, sijoittui Billboard Hot 100 -listalla toiselle sijalle ja ykkösijalle Britannian singlelistalla. == Diskografia == === Albumit === * Story of My Heart (1997) * Hurt No More (2004) === Singlet === * Don't Know (1997) * I Don't Wanna Know (feat. Enya & P. Diddy (2004) * Never Really Was (feat. Lil' Flip) (2004) * This is the Thanks I Get (feat. Black Rob) (2005) * Mine (feat. Sahara aka Costi Ioniţă & Andrea) (2010) === Vierailevana artistina === * Best Friends (Puff Daddy feat. Mario Winans) (1999) * I Need a Girl (Part Two) (P. Diddy feat. Ginuwine, Loon) (2002) * Rock the Party (Benzino feat. Ario Winans) (2002) * Down 4 Me (Loon feat. Mario Winans) (2003) * Crush on You (Mr. Cheeks feat. Mario Winans) (2003) * You're the One (Guerilla Black feat. Mario Winans) (2005) * Through the Pain (She Told Me) (Diddy feat. Mario Winans) (2007) * Hey Baby (After the Club) (Ashanti feat, Mario Winans) (2007) * Forever (Timati feat. Mario Winans) (2008) * Dream (Massiv feat. Mario Winans) (2009) * I Need A Girl (Part Three) (Kay One feat. Mario Winans) (2012) * Type (E) (Eyedi feat. Mario Winans) (2017) == Lähteet == == Aiheesta muualla == * Luokka:Yhdysvaltalaiset laulajat Luokka:Vuonna 1974 syntyneet Luokka:Elävät henkilöt
Ville Lampinen

Ville Lampinen (s. 12. joulukuuta 1994) on suomalainen 400 ja 800 metrin juoksija. Hän edustaa vantaalaista Kenttäurheilijat-58:aa ja häntä valmentavat Pekka Kelonurmi ja Ari Suhonen. Kalevan kisoissa Lampinen on voittanut 800 metrillä SM-kultaa vuosina 2014, 2015, 2016 ja 2017, hopeaa vuosina 2019, 2020, 2021, 2022 ja 2023 sekä pronssia vuosina 2013 ja 2018. Hän on voittanut kultaa myös 400 metrillä vuonna 2014 silloisella ennätyksellään 47,85, vuonna 2016 uudella ennätysajalla 47,51 ja vuonna 2017 ajalla 48,20 sekä saanut hopeaa 2019. Viestijuoksun Suomen-mestaruuskilpailuissa Lampinen on 4 × 400 metrin viestijuoksussa voittanut kultaa vuosina 2017 ja 2021 sekä pronssia vuosina 2016 ja 2019. 4 × 800 metrin viestijuoksussa hän sai pronssia vuonna 2017. Sisäratojen SM-kilpailuissa Lampinen on saavuttanut 400 metrillä kultaa vuosina 2012 ja 2015 ja pronssia vuonna 2013. 800 metrillä hän saavutti kultaa vuonna 2015 ja hopeaa 2021. Viestissä hän sai pronssia 2020. Lampinen karsiutui 800 metrin alkuerissä Lillen alle 18-vuotiaiden MM-kilpailuissa 2011. Barcelonan alle 20-vuotiaiden MM-kisoissa 2012 hän osallistui 4 × 400 metrin viestiin, jossa Suomi putosi alkuerissä. Rietin alle 20-vuotiaiden EM- kilpailuissa 2013 hän eteni 800 metrillä välieriin. Tallinnan alle 23-vuotiaiden EM-kilpailuissa 2015 hän karsiutui saman matkan alkuerissä. Lampinen opiskeli Villanovan yliopistossa Yhdysvalloissa vuosina 2015–2019. 16\. tammikuuta 2016 hän juoksi New Yorkissa sisäradoilla 800 metrillä ajan 1.50,71. Aika oli tuolloin Suomessa 22-vuotiaiden ikäluokassa kaikkien aikojen kolmanneksi paras Niklas Rehulan (1985) ja Ari Suhosen (1987) jälkeen. ==Henkilökohtaiset ennätykset== ;Ulkoradat * 400 m: 47,24 (2.9.2017) * 800 m: 1.46,78 (26.7.2022) * 1 500 m: 3.49,93 (18.8.2022) ;Sisäradat * 400 m: 48,99 (15.2.2014), 48,05 (21.2.2015, ylipitkä rata) * 800 m: 1.50,20 (4.2.2017), 1.49,92 (4.2.2015, ylipitkä rata) ==Saavutuksia== * Kalevan kisat ** 400 m: SM-kultaa (2014, 2016, 2017) ** 800 m: SM-kultaa (2014, 2015, 2016, 2017), SM- hopeaa (2020), SM-pronssia (2013, 2018) *Viestijuoksun Suomen- mestaruuskilpailut ** 4 × 400 m: SM-kultaa (2017, 2021), SM-pronssia (2016, 2019) ** 4 × 800 m: SM-pronssia (2017) * Halli-SM ** 400 m: SM-kultaa (2012, 2015), SM-pronssia (2013) ** 800 m: SM-kultaa (2015), SM-hopeaa (2021) == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1994 syntyneet Luokka:Elävät henkilöt
Heikki Peltola (tietokirjailija)

Heikki Kalevi Peltola (s. 10. joulukuuta 1952 Kiuruvesi)Henkilöhistoria , Nostetuotanto. Viitattu 6.9.2014. on suomalainen luennoitsija ja tietokirjailija. == Elämä ja ura == Peltola valmistui kauppatieteiden maisteriksi Helsingin kauppakorkeakoulusta 1976 pääaineinaan laskentatoimi ja johtaminen. Hän toimi Keskon rautaryhmässä konsulttina 1977-1982, Keskon elintarvikeryhmän neuvontapäällikkönä ja johtoryhmän jäsenenä 1982-1987. Hän toimi Kehittyvä Kauppa -lehden päätoimittajana 1987–1997. Elokuussa 1993 hänet nimitettiin K-kauppiasliiton (silloinen SVL) pääsihteeriksi, vastuunaan ammattilehdet, mestarimyyjäkoulutus, järjestötoiminnan kehittäminen ja konferenssit. Hän oli K-kauppiasliiton johtoryhmän jäsen ja läheisesti mukana K-ryhmän ketjuuntumisen ensimmäisessä vaiheessa. Lokakuussa 1997 Peltola perusti valmennusyritys Nostetuotanto Oy:n yhdessä filosofi Esa Saarisen kanssa. Hän on toiminut myös Saarisen managerina. Peltola on toiminut asiantuntijana ja luennoitsijana monissa työelämää ja palvelua kehittävissä hankkeissa työryhmissä. == Teoksia == * Peltola, Heikki, Rinne, Heikki: Meidän kauppamme menestyy. Kauppiaitten kustannus 1992 * Peltola, Heikki: Hikeä ja hurmosta. Kauppakaari 2000 * Peltola, Heikki: Jokaisella on Juttunsa. Talentum 2002 * Peltola, Heikki: Hohtoa kohti. Talentum 2005 * Peltola, Heikki: Palveluloisto ja kiehtomisen aito taito. Edita 2007 * Peltola, Heikki: Yhtenä - kun minästä kasvaa me. Sanomapro 2011 * Peltola, Heikki: Tuhat tulimmaista! Heikismin helmiä. Nostetuotanto 2014 * Peltola, Heikki: Mielen tuolle puolen. Basam Books 2015 (Insights into Immensity) * Peltola, Heikki: Rohtoja raatajille - Tuhat tapaa kohota. Viisas Elämä 2016 * Peltola, Heikki: Yhtä ja kaikki. Näe ja ole maailma. Basam Books 2020 (Whole and One) * Peltola Heikki, Kari Neilimo, Lasse Mitronen, Hannu Kuusela: Kaupan huiput - Kun hyvä ei riitä. Alma Talent 2022 * Peltola Heikki: Oikein & Hyvin - Elämä suorana. Nostetuotanto 2023 == Lähteet == == Aiheesta muualla == *"Työelämässä voi tehdä ihmeitä", Heikki Peltolan haastattelu vuodelta 2016. Luokka:Suomalaiset tietokirjailijat Luokka:Vuonna 1952 syntyneet Luokka:Elävät henkilöt
Danzel

Danzel, oikealta nimeltään Johan Waem (s. 9. marraskuuta 1976) on belgialainen dance-artisti. Vuonna 2003 hän pääsi Belgian Idolsin finaaliin. Hänen debyyttisinglensä on nimeltään ”Pump It Up”. Ensimmäisen albuminsa hän julkaisi syksyllä 2004. Vuonna 2006 hän osallistui Puolan Euroviisukarsintoihin kappaleella ”Undercover”. Danzel on julkaissut kolme albumia, viimeisimmän vuonna 2008. == Lähteet == == Aiheesta muualla == * Danzelin kotisivut Luokka:Belgialaiset laulajat Luokka:Vuonna 1976 syntyneet Luokka:Elävät henkilöt
Jelena Sokolova (pituushyppääjä)

Jelena Aleksandrovna Sokolova (, o.s. Kremneva , s. 23. heinäkuuta 1986 Belgorod, Venäjä)Jelena Sokolova Sports-Reference.comin tietokannassa on venäläinen pituushyppääjä. Sokolova saavutti viestipronssia alle 18-vuotiaiden MM-kilpailuissa 2003. Hän oli pituushypyssä viides Birminghamin EM- hallikisoissa 2007 tuloksella 653 cm ja kolmas saman vuoden alle 23-vuotiaiden EM-kilpailuissa tuloksella 671 cm. Bangkokin universiadeissa hän sijoittui toiseksi. Vuonna 2009 hän voitti hopeaa Torinon EM-hallikisoissa tuloksella 684 cm, mutta karsiutui Berliinin MM-kilpailuissa. Vuonna 2012 Sokolova karsiutui Istanbulin MM-hallikisoissa, mutta voitti hopeaa Lontoon olympialaisissa tuloksella 707 cm. Seuraavana vuonna hän oli toinen Kazanin universiadeissa ja kahdeksas Moskovan MM-kilpailuissa. Hän karsiutui loppukilpailusta MM-kilpailuissa 2015 ja 2019. Sokolovan ennätys on 707 cm, jonka hän hyppäsi Lontoossa 8. elokuuta 2012. Sisäradoilla hän on hypännyt 688 cm Moskovassa 23. helmikuuta 2012. ==Lähteet== * * ===Viitteet=== Luokka:Venäläiset pituushyppääjät Luokka:Venäläiset olympiamitalistit Luokka:Vuonna 1986 syntyneet Luokka:Elävät henkilöt
Jelena Sokolova

Jelena Sokolova on seuraavien henkilöiden nimi: * Jelena Sokolova (s. 1979), venäläinen kestävyysjuoksija * Jelena Sokolova (s. 1980), venäläinen taitoluistelija * Jelena Sokolova (s. 1986), venäläinen pituushyppääjä * Jelena Sokolova (s. 1991), venäläinen uimari. Luokka:Täsmennyssivut
Apollo (artisti)

Apollo, oikealta nimeltään Martin Mustonen (s. 1984 Leningrad, Neuvostoliitto), on suomalainen hip hop -artisti, joka julkaisi ensimmäisen albuminsa "täst lähtee" vuonna 2003. Vuonna 2005 tunnetuimman singlensä ”Peli”. Toisen albuminsa, Ei huolta huomisest, hän julkaisi samana vuonna Playground Music -levy-yhtiön kautta. Vuonna 2006 Apollo oli mukana Rockin da North -yhtyeen kiertueella. Soolouransa jälkeen Mustonen on toiminut musiikkifestivaali Summer upin järjestäjänä. == Lähteet == Luokka:Suomalaiset laulajat Luokka:Vuonna 1984 syntyneet Luokka:Elävät henkilöt
Miia Lindholm

Miia Marianna Lindholm (o.s. Kurppa, s. 30. tammikuuta 1988 Salo) on suomalainen yleisurheilija. Hänen lajinaan on ollut kaudesta 2018 alkaen yksinomaan korkeushyppy. Viimeisen seitsenottelunsa Lindholm kilpaili kesäkuussa 2017. Lindholm edustaa HIFK-Friidrottia. Häntä valmentaa Reijo Jokela. Vuoteen 2015 saakka hän edusti Salon Vilpasta ja vuosina 2016–2017 Viipurin Urheilijoita. Lindholm voitti seitsenottelun Suomen mestaruuden Vaasan Kalevan kisoissa 2013. Lahdessa 2012 hän sai hopeaa ja Turussa 2011 pronssia. Sisäratojen SM-kilpailussa 2012 Lindholm voitti hopeaa pituushypyssä tuloksella 603 cm. Sisäratojen SM-kilpailussa 2010 hän saavutti pronssia tuloksella 587 cm. Sisäratojen SM-kilpailussa 2017 hän sai pronssia korkeushypyssä tuloksella 179. Sisäradoilla Lindholm on voittanut Suomen mestaruuden viisiottelussa 2012, 2013, 2014, 2015, 2016 ja 2017. Hän on hypännyt pituudessa myötätuulituloksen 621 cm (+3,6 m/s). ==Henkilökohtaiset ennätykset== * seitsenottelu: 5680 (2012) * korkeushyppy: 181 (2016) * pituushyppy: 601 (2013) ==Lähteet== == Aiheesta muualla == * Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Suomalaiset korkeushyppääjät Luokka:Vuonna 1988 syntyneet Luokka:Elävät henkilöt
Bougouni

Bougouni on kaupunki ja Bougounin piirin hallinnollinen keskus Sikasson alueella Malissa. Se sijaitsee maan eteläosassa 210 kilometriä Sikassosta länteen. Asukkaita on 59 700 henkeä. Bougounin kaupunkikunta rajoittuu pohjoisessa Kokélén, idässä Zantiébougoun ja Kolan, etelässä Tiémala- Banimonotién ja lännessä Faradiélén maalaiskuntiin. Seutu kuuluu Guinean ja Sudanin siirtymäalueeseen. Kunta käsittää 7 kaupunginosaa ja 21 kylää. Kaupungin kautta kulkee Bamakon ja Sikasson välinen maantie RN7, josta haarautuu yhteys Norsunluurannikolle. Seudun pääelinkeino on maanviljely. Myyntiin kasvatetaan puuvillaa, maapähkinää ja seesamia. Lisäksi harjoitetaan keräilyä, karjanhoitoa, kalastusta, käsityöammatteja ja kaupankäyntiä. Bougounissa on maataloustuotteita jalostavaa teollisuutta. Osa väestöstä hakeutuu kausitöihin Bamakoon, Norsunluurannikolle tai Guineaan. Bougounissa on muutamia majoituspalveluja, mutta kaupunki ei ole varsinainen matkailukohde. ==Lähteet== Luokka:Bougounin piiri Luokka:Malin kaupungit
Jan Bosas

Jan Stefan Bosas (s. 14. maaliskuuta 1985) on suomalainen yleisurheilija. Hän on voittanut 400 metriä yleisurheilun sisäratojen Suomen-mestaruuskilpailussa 2009 ja sijoittui 800 metrillä toiseksi. Hän edustaa Esbo Idrottsföreningia. Häntä valmentaa Jens Wallin. Hänellä on myös maaotteluedustuksia. == Lähteet == * Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
Šumenin alue

Šumenin alue on yksi Bulgarian alueista. Se sijaitsee maan koillisosassa ja on jaettu kymmeneen kuntaan. ==Kunnat== *Hitrino *Kaolinovo *Kaspitšan *Nikola Kozlevo *Novi Pazar *Smjadovo *Šumen *Vărbitsa *Veliki Preslav *Venets ==Lähteet== == Aiheesta muualla == *
Crumbland

Crumbland oli suomalainen yhtye. Se osallistui vuonna 2008 Suomen Euroviisukarsintoihin kappaleella °Pleasure°. Yhtye lopetti vuonna 2010, sen jäsenten keskittyessä omiin projekteihinsa. Yhtyeen laulajana toimi Jontte Genberg, basistina Antti Pylkkänen, rumpalina Pexi Parviainen ja kitaristina Teemu Seppälä. == Lähteet == == Aiheesta muualla == * Luokka:Suomalaiset yhtyeet
Jääkiekon nuorten maailmanmestaruuskilpailut 1983

Jääkiekon nuorten maailmanmestaruuskilpailut 1983 pelattiin Neuvostoliitossa ja maailmanmestaruuden voitti isäntämaa Neuvostoliitto. Mukana oli myös ensimmäistä kertaa C-sarjan turnaus. == Turnaus == Sija Joukkue O V H T TM PM P 1 7 7 0 0 50 15 14 2 7 5 1 1 43 22 11 3 7 4 2 1 39 24 9 4 7 4 3 0 35 23 8 5 7 3 4 0 28 29 6 6 7 3 4 0 35 29 6 7 7 1 6 0 14 46 2 8 7 0 7 0 13 69 0 == Pistepörssi == Sija Pelaaja M S P 1 Vladimír Růžička 12 8 20 2 Herman Volgin 11 3 14 3 Tomas Sandström 9 3 12 4 Oleg Starkov 6 6 12 5 Dave Andreychuk 6 5 11 6 Mario Lemieux 5 5 10 http://www.quanthockey.com/wjc-u20/en/seasons/1983-wjc-u20-players-stats.html ==Palkinnot== === IIHF:n valitsemat turnauksen parhaat pelaajat === *Paras maalivahti: Dominik Hašek *Paras puolustaja: Ilja Bjakin *Paras hyökkääjä Tomas Sandström === Turnauksen tähdistökentällinen === *Maalivahti: Matti Rautiainen *Puolustajat: Ilja Bjakin, Simo Saarinen *Hyökkääjät: Vladimír Růžička, Tomas Sandström, Herman Volgin == Lopputulokset == A-sarja Sija Joukkue Neuvostoliitto Tšekkoslovakia Kanada 4\. Ruotsi 5\. Yhdysvallat 6\. Suomi 7\. Länsi-Saksa 8\. Norja B-sarja Sija Joukkue 9\. Sveitsi 10\. Japani 11\. Puola 12\. Itävalta 13\. Ranska 14\. Alankomaat 15\. Tanska 16\. Italia C-sarja Sija Joukkue 17\. Romania 18\. Bulgaria 19\. Unkari 20\. Australia == Lähteet == * TSN: artikkeli turnauksesta 1983 * Passionhockey.com: IIHF U20 1983 * Hockeyarchives: IIHF U20 1983 1983 Luokka:Vuoden 1983 jääkiekko Luokka:Neuvostoliiton jääkiekko Luokka:Pietarin urheilu
Luettelo tyydyttyneistä rasvahapoista

Tähän on luetteloitu tunnetuimmat tyydyttyneet rasvahapot. Yleinen nimi Systemaattinen nimi Rakennekaava Lipidien numerot Propionihappo Propaanihappo CH3CH2COOH C3:0 Voihappo Butaanihappo CH3(CH2)2COOH C4:0 Valeriaanahappo Pentaanihappo CH3(CH2)3COOH C5:0 Kapronihappo Heksaanihappo CH3(CH2)4COOH C6:0 Enantyylihappo Heptaanihappo CH3(CH2)5)COOH C7:0 Kapryylihappo Oktaanihappo CH3(CH2)6COOH C8:0 Pelargonihappo Nonaanihappo CH3(CH2)7COOH C9:0 Kapriinihappo Dekaanihappo CH3(CH2)8COOH C10:0 Hendekaanihappo Undekaanihappo CH3(CH2)9COOH C11:0 Lauriinihappo Dodekaanihappo CH3(CH2)10COOH C12:0 Tridekyylihappo Tridekaanihappo CH3(CH2)11COOH C13:0 Myristiinihappo Tetradekaanihappo CH3(CH2)12COOH C14:0 Pentadekyylihappo Pentadekaanihappo CH3(CH2)13COOH C15:0 Palmitiinihappo Heksadekaanihappo CH3(CH2)14COOH C16:0 Margariinihappo Heptadekaanihappo CH3(CH2)15COOH C17:0 Steariinihappo Oktadekaanihappo CH3(CH2)16COOH C18:0 Nonadekyylihappo Nonadekaanihappo CH3(CH2)17COOH C19:0 Arakidihappo Eikosaanihappo CH3(CH2)18COOH C20:0 Heneikosyylihappo Heneikosaanihappo CH3(CH2)19COOH C21:0 Beheenihappo Dokosaanihappo CH3(CH2)20COOH C22:0 Granaattiomenahappo Trikosaanihappo CH3(CH2)21COOH C23:0 Lignoseriinihappo Tetrakosaanihappo CH3(CH2)22COOH C24:0 Pentakosyylihappo Pentakosaanihappo CH3(CH2)23COOH C25:0 Keroottihappo Heksakosaanihappo CH3(CH2)24COOH C26:0 Heptakosyylihappo Heptakosaanihappo CH3(CH2)25COOH C27:0 Montaanihappo Oktakosaanihappo CH3(CH2)26COOH C28:0 Nonakosyylihappo Nonakosaanihappo CH3(CH2)27COOH C29:0 Melissiinihappo Triakontaanihappo CH3(CH2)28COOH C30:0 Henatriakontyylihappo Henatriakontaanihappo CH3(CH2)29COOH C31:0 Lakkerihappo Dotriakontaanihappo CH3(CH2)30COOH C32:0 Psylliinihappo Tritriakontaanihappo CH3(CH2)31COOH C33:0 Geddiinihappo Tetratriakontaanihappo CH3(CH2)32COOH C34:0 Keromuovihappo Pentatriakontaanihappo CH3(CH2)33COOH C35:0 Heksatriakontyylihappo Heksatriakontaanihappo CH3(CH2)34COOH C36:0 Heptaatriakontyylihappo Heptatriakontaanihappo CH3(CH2)35COOH C37:0 Oktatriakontyylihappo Oktatriakontaanihappo CH3(CH2)36COOH C38:0 Nonatriakontyylihappo Nonatriakontaanihappo CH3(CH2)37COOH C39:0 Tetrakontyylihappo Tetrakontaanihappo CH3(CH2)38COOH C40:0 Hentetrakontyylihappo Hentetrakontaanihappo CH3(CH2)39COOH C41:0 Luokka:Rasvahapot Luokka:Luettelot kemiasta
Craig Gentry

Craig Alan Gentry (s. 29. marraskuuta 1983) on yhdysvaltalainen baseballpelaaja, joka pelaa tällä hetkellä Texas Rangersissa. Gentry aloitti baseballuransa vuonna 2006, jolloin Texas Rangers osti hänet alemmassa Northwest Leaguessa pelaavaan Spokane Indiansiin. Gentry pelasi ensimmäistä kertaa Major Leaguessa vuonna 2009, mutta esiintyi vain 11 ottelussa. Vuonna 2010 Gentry aloitti kauden Minor Leaguessa pelannessa Oklahoma City RedHawksissa, mutta hänet kutsuttiin huhtikuussa takaisin Major Leagueen korvaamaan loukkaantunut Nelson Cruz. Gentry pelasi yhteensä 20 ottelussa, ennen kuin hän palasi Oklahomaan. Vuonna 2011 Gentry pelasi Major Leaguessa yhteensä 64:ssä ottelussa, ja päätti kauden .271 lyöntituloksella, 13 lyödyllä juoksulla ja yhdellä kunnarilla. Hän myös pelasi yhteensä 20 ottelua Minor Leaguessa pelanneessa Round Rock Expressissa. Vuoden 2012 kaudella Gentry on pelannut yksinomaan Texas Rangerissa. Hän myös syötti yhden erän 12–1 tappiossa Oakland Athleticsia vastaan ja päästi erän aikana kaksi juoksua. ==Lähteet== ==Aiheesta muualla== * Craig Gentryn tiedot Major League Baseballin sivuilla Luokka:Elävät henkilöt Luokka:Vuonna 1983 syntyneet Luokka:Yhdysvaltalaiset baseballpelaajat
Tuomilude

Tuomilude (Acanthosoma haemorrhoidale) on lehväluteisiin kuuluva hyönteinen. Tuomilude on suurikokoinen lehtipuissa ja pensaissa elävä ludelaji. Sen pituus on noin 1,4 senttiä. Tuomilude-emo munii keväällä, ja munista kehittyvät nymfit ruokailevat kypsyvillä marjoilla. Aikuiset yksilöt kuorituvat elokuussa. Myöhään syksyllä ne vajoavat talvihorrokseen, herätäkseen keväällä munimaan. Puutarhoissa tuomiludetta pidetään harmittomana lajina. == Lähteet == == Aiheesta muualla == *Laji.fi: Tuomilude (Acanthosoma haemorrhoidale) *Pherobase: Semiochemicals of Acanthosoma haemorrhoidale, the Hawthorn shield bug Luokka:Luteet
Rohtosammakonputki

Rohtosammakonputki (Centella asiatica tai Hydrocotyle asiatica) on kasvilaji sarjakukkaiskasvien heimossa suvussa Centella. Se on pieni, alun perin trooppisesta Aasiasta kotoisin oleva ruohovartinen kasvi. Rohtosammakonputkea on pitkään käytetty lääkekasvina laajalla alueella Aasiassa. Lisäksi kasvia käytetään nykyisin vihanneksena ja juomien raaka-aineena trooppisessa Aasiassa. == Kuvaus == Rohtosammakonputki on maanmyötäisesti rönsyilevä ruohovartinen kasvi. Lehdet ovat 1–4,5 senttimetriä pitkät, 1,5–5 senttimetriä leveät ja muodoltaan pyöreät tai munuaismaiset. Lehdet ovat kourasuonisia ja yleensä karvattomia kummaltakin puolelta. Lehti on usein herttatyvinen. Kukinto on rakenteeltaan sarja. Kukinnoissa on 3–4 kukkaa. Kukan ympärillä on tavallisesti kaksi kukan osittain peittävää 3–4 millimetriä pitkää, puikeaa suojuslehteä. Kukat ovat yleensä perättömiä. Teriö on valkoinen tai vaaleanpunainen. Hedelmä on pieni, 2,1–3 millimetriä pitkä ja 2,2–3,6 millimetriä leveä. thumb|left|Thaimaalainen rohtosammakonputkijuoma. == Levinneisyys ja elinympäristö == Rohtosammakonputki esiintyy luontaisena laajalla alueella trooppisessa ja subtrooppisessa Aasiassa. Se viihtyy varjoisilla ja kosteilla paikoilla, varsinkin jokien rannoilla. Lajia esiintyy usein vuoristoissa 200 metristä 1 900 metriin. == Käyttö == Rohtosammakonputkea on käytetty lääkekasvina Aasiassa tuhansia vuosia. Sitä on käytetty sekä perinteisessä kiinalaisessa että intialaisessa lääkinnässä ja siten myös monissa näistä vaikutteita saaneissa opeissa. Intialainen Ayurveda- oppi on perinteisesti pitänyt kasvia kaikista voimakkaimpana parantavana ja nuorentavana yrttinä. Sillä on hoidettu monenlaisia sairauksia mielenterveysongelmista ihosairauksiin. Kasvista valmistetaan juomaa hauduttamalla lehtiä kuumassa vedessä. Lisäksi rohtosammakonputkea käytetään koristekasvina. Koristekäytössä sitä pidetään varsin helppohoitoisena. Kasvatuksessa sitä on helppo lisätä rönsyistä. == Lähteet == == Aiheesta muualla == *ITIS: Centella asiatica *United States Department of Agriculture (USDA): Centella asiatica *Dr. Duke's Phytochemical and Ethnobotanical Databases: Centella asiatica Luokka:Sarjakukkaiskasvit Luokka:Lääkekasvit Luokka:Yrtit
Chatham (Massachusetts)

Chatham on kunta Massachusettsin osavaltiossa Barnstablen piirikunnassa. Chatham sijaitsee Cape Codin niemimaalla ja sen uimarannat ovat suosittuja matkailukohteita. Näyttelijätär Shirley Booth on asunut Chathamissa. == Lähteet == ==Aiheesta muualla== Luokka:Massachusettsin kunnat
Pikkubakopa

Pikkubakopa eli pikkurasvalehti (Bacopa monnieri) on kasvilaji bakopien suvussa ratamokasvien heimossa. Se kasvaa luonnostaan subtrooppisessa ja trooppisessa Aasiassa. Pikkubakopa on perinteikäs lääkekasvi varsinkin Intiassa. Lisäksi sitä käytetään ruoanlaitossa lähinnä Vietnamissa. == Kuvaus == Pikkubakopa on kasvutavaltaan maanmyötäisesti suikertava mehivartinen kasvi. Se kasvattaa juuria varren solmuista. Lehdet ovat ruodittomia ja muodoltaan pitkänpyöreitä tai kapean vastapuikeita. Ne ovat 0,8–2 senttimetriä pitkiä ja laidoiltaan yleensä ehyitä. Lehden kärki on pyöristynyt. Kukat kasvavat yksittäin lehtihangoissa. Kukkaperä on 0,5–3,5 senttimetriä pitkä. Verhiön alla on kaksi tasasoukkaa esilehteä. Verho- ja terälehtiä on viisi. Teriö on väritykseltään valkoinen, vaalean sininen tai violetti. Heteitä on neljä kahdessa eripituisessa parissa. Emin luotti on muodoltaan mykerömäinen. Hedelmä on kapean munanmuotoinen kota, jota ympäröi pysyvä verhiö. == Levinneisyys ja elinympäristö == Pikkubakopa esiintyy luontaisena laajalla alueella eteläisessä ja kaakkoisessa Aasiassa. Se viihtyy veden äärellä, kosteikoilla ja hiekkaisilla rannoilla. Sitä kasvaa merenpinnan korkeudelta 1 100 metriin. == Käyttö == Ayurvedan mukaisessa perinteisessä intialaisessa lääkinnässä pikkubakopaa käytetään moniin vaivoihin haavaumista tulehduksiin. Sen on uskottu myös toimivan sukuviettiä kiihottavana. Pikkubakopaa käytetään myös kasviksena lähinnä vietnamilaisessa keittiössä. == Lähteet == Luokka:Ratamokasvit Luokka:Lääkekasvit Luokka:Yrtit
Joe Allen

Joseph Michael "Joe" Allen (s. 14. maaliskuuta 1990 Carmarthen, Wales) on walesiläinen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin mestaruussarjassa pelaavaa StokeaJoe Allen completes £13m transfer from Liverpool to Stoke. Hän on pelannut Englannin Valioliigassa kolmessa eri seurassa yhteensä seitsemän kauden ajan. Allen pelasi kasvattajaseurassaan Swansea Cityssä vuoteen 2012 saakka ja viimeisellä kaudella valioliigassa 36 ottelua, joissa hän teki neljä maalia. Kesällä 2012 hän siirtyi 15 miljoonan punnan siirtosummalla Liverpooliin. Liverpoolin manageri Brendan Rodgers tunsi Allenin ennestään hyvin, sillä oli valmentanut tätä kolmen edellisen kauden ajan Swanseassa ennen pestiään Liverpoolin peräsimessä. Allen pelasi Liverpoolissa 91 valioliigaottelua ja teki niissä neljä maalia. Allen siirtyi heinäkuussa 2016 Liverpoolista Stokeen 13 miljoonan punnan siirtosummalla. Hän pelasi Stokessa kahden kauden aikana 72 valioliigaottelua ja teki niissä kahdeksan maalia. Keväällä 2018 joukkue putosi Valioliigasta mestaruussarjaan. Allen on pelannut Walesin maajoukkueessa 62 ottelua ja tehnyt niissä kaksi maalia peräkkäisissä MM- karsintaotteluissa Moldovaa ja Itävaltaa vastaan syys-lokakuussa 2016. EM- kilpailuissa 2016 hän pelasi avauskokoonpanossa Walesin kaikki kuusi ottelua ja niissä yhtä ottelua lukuun ottamatta täydet minuutit joukkueen yltäessä välieriin. Myös kesän 2021 EM-kilpailuissa hän on kuulunut avauskokoonpanoon. == Lähteet == == Aiheesta muualla == Luokka:Walesilaiset jalkapalloilijat Luokka:Vuonna 1990 syntyneet Luokka:Elävät henkilöt
Khwaja Ahmad Abbas

Khwaja Ahmad Abbas (7. kesäkuuta 1914 Panipat – 1. kesäkuuta 1987 Mumbai) oli intialainen kirjailija, elokuvaohjaaja, käsikirjoittaja ja lehtimies. K. A. Abbas kävi Aligarhin muslimiyliopiston ja liittyi jo varhain Intian itsenäisyysliikkeeseen. Hän on kirjoittanut 73 teosta englannin, hindin ja urdun kielillä. Abbas tunnetaan varsinkin urdunkielisten kertomusten taitajana. Hänen kuuluisin teoksensa on monille vieraille kielille käännetty Inquilab (1954). Abbas on ohjannut merkittäviä hindinkielisiä elokuvia kuten Pardesi (1957), Shehar Aur Sapna (1963), Saat Hindustani (1969) ja Do Boond Pani (1972). Käsikirjoittajana hän oli yksi intialaisen neorealismin edelläkävijöistä. Hän on myös kirjoittanut eräät Raj Kapoorin parhaista elokuvista. ==Suomennettu teos== * Huomispäivä on meidän. Venäjän kielestä suom. Irma Kapanen. Petroskoi: Karjalan ASNT:n valtion kustannusliike, 1958. Luokka:Intialaiset elokuvaohjaajat Luokka:Intialaiset kirjailijat Luokka:Intialaiset elokuvakäsikirjoittajat Luokka:Intialaiset toimittajat Luokka:Vuonna 1914 syntyneet Luokka:Vuonna 1987 kuolleet
Vipukytkin

Vipukytkin on kytkin, jossa on jousikuormitteinen vipu, jota kääntämällä kytkimen nastojen väliset yhteydet avautuvat tai sulkeutuvat. Kytkentäpinnejä voi olla myös rinnakkaisia jotka sulkeutuvat tai avautuvat yhtä aikaisesti jolloin voidaan kytkimellä toteuttaa vaikka stereosignaalin kytkeminen joko kuulokkeisiin tai vahvistimelle. Luokka:Kytkimet
Jan Mølby

Jan Mølby (s. 4. heinäkuuta 1963 Kolding, Tanska) on tanskalainen entinen jalkapalloilija sekä valmentaja. Keskikenttäpelaajana tunnetun Mølbyn aktiiviura kesti vuodesta 1982 vuoteen 1998 saakka, joista kolmentoista kauden ajan Englannin valioliigassa pelaavan Liverpoolin riveissä. Tanskan A-maajoukkueessa hän pelasi 33 ottelua, joissa teki kaksi maalia. Loistavasta pelisilmästään ja syöttötaidostaan sekä vähemmän vakuuttavasta fysiikastaan tunnettu Mølby valittiin Liverpoolin virallisen nettisivuston kokoaman 100 Players Who Shook The Kop -listan sijalle 16. Listalla koottiin Liverpoolin historian tärkeimpiä ja eniten vaikuttaneita pelaajia. Vuoden 2013 vastaavalla listalla hän oli sijalla 23. ==Lähteet== Luokka:Tanskalaiset jalkapalloilijat Luokka:Tanskalaiset jalkapallovalmentajat Luokka:Vuonna 1963 syntyneet Luokka:Elävät henkilöt
Painokytkin

Painokytkin (painike) on sähkömekaaninen kytkin, joka toimii nappia painamalla. Painokytkimiä on lukittuvia ja lukkiutumattomia, mutta sopivan elektroniikan välityksellä on mahdollista matkia lukittuvaa kytkintä lukkiutumattomalla kytkimellä. Periaatteessa vanhojen matkapuhelinmallien näppäimistön painikkeitakin voi ajatella painokytkimiksi, ja ohjelmallisesti voidaan vaikka valikossa siirtyä kohdasta toiseen saman painikkeen kautta. Eräs tyypillinen sovellus on ovikellon yhteydessä käytettävä lukkiutumaton painokytkin. Lukkiutuvia painokytkimiä voidaan käyttää esimerkiksi tietokoneiden virtakytkimissä. Digitaalitekniikassa voidaan tarvittaessa käyttää painokytkimen yhteydessä elektroniikkaa, joka poistaa kytkentävärähtelyt. Esim. jos digitaalinen laskuri laskee yhdellä napin painalluksella yhdellä ylöspäin, laskentoja voi todellisuudessa olla useita, vaikka kerran nappia painettaisiin, mikäli kytkinvärähtelyjä ei elektronisesti poisteta. Luokka:Kytkimet cs:Klávesa
Chris Kirkland

Christopher Edmund ”Chris” Kirkland (s. 2. toukokuuta 1981, Barwell) on englantilainen entinen jalkapalloilija, pelipaikaltaan maalivahti. Hän on edustanut mm. Englannin mestaruussarjassa pelaavaa Sheffield Wednesdaytä. Kirkland voitti kaudella 2004–2005 Mestareiden liigan pelatessaan Liverpoolin joukkueessa, joskin hänen roolinsa oli toimia ykkösmaalivahti Jerzy Dudekin varamiehenä. == Lähteet == Luokka:Englantilaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Svetlana Školina

Svetlana Vladimirovna Školina (, s. 9. maaliskuuta 1986 Jartsevo, Venäjä) on venäläinen korkeushyppääjä. Školina oli toinen sekä alle 18-vuotiaiden MM- kilpailuissa 2003 tuloksella 186 cm että alle 20-vuotiaiden MM-kilpailuissa 2004 tuloksella 191 cm ja voitti kultaa sekä alle 20-vuotiaiden EM- kilpailuissa 2005 tuloksella 191 cm että alle 23-vuotiaiden EM-kilpailuissa 2007 tuloksella 192 cm. Vuonna 2008 hän sijoittui 14:nneksi Pekingin olympialaisissa tuloksella 193 cm. Seuraavana vuonna Školina oli neljäs Torinon EM-hallikisoissa tuloksella 196 cm ja kuudes Berliinin MM-kilpailuissa tuloksella 196 cm. Školina sijoittui vuonna 2010 neljänneksi sekä Dohan MM- hallikisoissa tuloksella 196 cm että Barcelonan EM-kilpailuissa tuloksella 197 cm. Seuraavana vuonna hän oli neljäs Pariisin EM-hallikisoissa tuloksella 192 cm ja viides Daegun MM-kilpailuissa tuloksella 197 cm. Vuonna 2012 Školina sijoittui alun perin kolmanneksi Lontoon olympialaisissa tuloksella 203 cm. Moskovan MM-kilpailuissa 2013 hän voitti alun perin maailmanmestaruuden tuloksella 203 cm. Hän kuitenkin menetti Lontoon ja Moskovan mitalinsa myöhemmin dopingrikkomusten takia. Vuoden 2019 helmikuussa Urheilun kansainvälinen vetoomustuomioistuin CAS määräsi hänelle neljän vuoden kilpailukiellon. Školina valitti tuomiosta ja huhtikuussa 2021 CAS lyhensi kilpailukiellon pituudeksi 2 vuotta 9 kuukautta. Kilpailukiellon katsottiin alkaneeksi 1.2.2019. Hänen tuloksensa aikavälillä 16.7.2012–31.12.2014 hylättiin jälkikäteen. Školinan ennätys on 201 cm, jonka hän hyppäsi Tšeboksaryssä 4. heinäkuuta 2012. Sisäradoilla hän on hypännyt 200 cm Arnstadtissa 6. helmikuuta 2010 ja Banská Bystricassa 9. helmikuuta 2011. ==Lähteet== * * ===Viitteet=== Luokka:Venäläiset korkeushyppääjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1986 syntyneet Luokka:Elävät henkilöt
Suomen Racketlonliitto

Suomen Racketlonliitto ry on racketlonin lajiliitto. Se perustettiin lokakuussa 2005 Vantaalla lajin SM-kisojen yhteydessä. Perustajaseuroina toimivat MyyrSquash (Vantaa), Jyväskylän Tennis Seura (JTS), Lahden Kortteliliiga, Racketlon Club Uleåborg (RCU) ja Imatran Pallo-Salamat (PaSa). Ensimmäinen Racketlonliiton puheenjohtaja oli Martti Vottonen Myyrsquashista. == Aiheesta muualla == *Liiton sivusto Luokka:Suomalaiset urheilujärjestöt
Tasmanialaiset kielet

Tasmanialaiset kielet on kielikunta, johon kuuluvia kieliä puhuttiin Tasmanian saarella ennen eurooppalaisten tuloa 1700-luvun lopulla. Siihen kuuluvat kielet sammuivat 1800-luvun loppuun mennessä tasmanialaisten häviämisen myötä, ja vain joitain niukkoja sanaluetteloita on kielistä enää jäljellä. Tasmanialaisia kieliä arvioidaan olleen viidestä kahteentoista tai kuuteentoista. Niiden sukulaisuutta australialaisiin kieliin ei ole pystytty todistamaan. Viimeinen tunnettu tasmanialaisten kielten puhuja oli Fanny Cochrane Smith (1834–1905). Kun tasmanialaiset oli karkotettu Flindersin ja Cape Barrenin saarille, he puhuivat vielä keskenään tasmanialaiskielistä muodostettua lingua francaa, kunnes senkin viimeinen käyttäjä kuoli 1900-luvun alussa. Viime aikoina tasmanialaisia kieliä on yritetty elvyttää luomalla niistä säästyneiden muistiinpanojen ja äänitteiden pohjalta uusi kieli, palawa kani. Toisin kuin pelättiin, kielelle on vähäisestä materiaalista huolimatta onnistuttu luomaan oma kielioppi, joka poikkeaa englannin vastaavasta. Tähän mennessä 13 palawakaninkielistä paikannimeä on virallistettu, ja näihin sisältyvät mm. truwana / Cape Barren Island, yingina / Great Lake ja kanamaluka / Tamar. Tasmania on alkuperäiskielellä lutruwita, ja pääkaupunki Hobartin palawakaninkieliseksi nimeksi on ehdotettu nipalunaa. ==Lähteet== *
Haavipallon maailmanmestaruuskilpailut

Haavipallon maailmanmestaruuskilpailut on Kansainvälisen lacrosseliiton alaisille maajoukkueille järjestettävä haavipallo- eli lacrosseturnaus. Se järjestettiin ensimmäisen kerran vuonna 1967 ja nykyään kisat pidetään joka neljäs vuosi. Eniten maailmanmestaruuksia on voittanut Yhdysvallat: 12 turnauksesta se on voittanut yhdeksän. Muut kolme maailmanmestaruutta ovat menneet Kanadalle. == Historia == Vuonna 1967 Kanadassa juhlittiin haavipallon satavuotisjuhlaa, jonka kunniaksi pelattiin neljän joukkueen turnaus. Yhdysvaltoja edusti Mt. Lacrosse Club Baltimoresta. Seitsemän vuotta myöhemmin, vuonna 1974, Australia juhli vastaavaa juhlaa. Siitä lähtien MM- kisat ovat olleen joka neljäs vuosi järjestettävä tapahtuma. Joukkueita oli neljä vuoteen 1986 asti, kunnes vuonna 1990 joukkueiden määrä nousi viiteen. Nousu jatkui myös seuraavissa kisoissa 1994, jolloin joukkueita oli kuusi. Vuonna 1998 joukkueita oli jo 11, 2002 15, 2006 21 ja vuonna 2010 29. Vuoden 2014 kisoihin kutsuttiin yli 40 maata. Suomi on pelannut kisoissa kolmesti: vuonna 2006 Suomi oli yhdeksäs, vuonna 2010 sijalla 12 ja vuonna 2014 sijalla 13. MM-kisoja on pelattu 11 kertaa, neljässä eri valtiossa: Kanadassa, Australiassa ja Englannissa kolmesti, Yhdysvalloissa kolmesti. == MM-kilpailut ja mitalistit == MM-kisojen historia ainoastaan neljä joukkuetta on saanut mitalin: Vuosi Kulta Hopea Pronssi Paikka 1967 Yhdysvallat Australia Kanada Toronto, Ontario 1974 Yhdysvallat Australia Kanada Melbourne 1978 Kanada Yhdysvallat Australia Stockport 1982 Yhdysvallat Australia Kanada Baltimore, Maryland 1986 Yhdysvallat Kanada Australia Toronto, Ontario 1990 Yhdysvallat Kanada Australia Perth, Länsi-Australia 1994 Yhdysvallat Australia Kanada Manchester 1998 Yhdysvallat Kanada Australia Baltimore, Maryland 2002 Yhdysvallat Kanada Australia Perth, Länsi-Australia 2006 Kanada Yhdysvallat Australia London, Ontario 2010 Yhdysvallat Kanada Australia Manchester 2014 Kanada Yhdysvallat Irokeesit Denver, Colorado == Osallistujat == Joukkue 1967 (4) 1974 (4) 1978 (4) 1982 (4) 1986 (4) 1990 (5) 1994 (6) 1998 (11) 2002 (15) 2006 (21) 2010 (29) 2014 38 28\. 36. 12\. 8. 16. 2\. 2. 3. 2. 3. 3. 2. 3. 3. 3. 3. 4. 27\. 21\. 18. 24. 38\. 4\. 4. 4. 4. 4. 4. 4. 5. 6. 5. 5. 5. 17\. 16. 30. 11\. 18. 25. 35. 14\. 20. 22. 21. 13\. 7. 9. 10. Irokeesit 5. 5. 4. 4. 4. 3. 7\. 10\. 19. 18. 21\. 28. 6\. 8. 5. 6. 4. 8. 3\. 3. 1. 3. 2. 2. 3. 2. 2. 1. 2. 1. 33\. 37\. 14\. 20. 19. 29\. 23. 24\. 25. 14\. 20. 27\. 31. 10\. 9. 10. 11. 6\. 8. 8. 6. 9. 7\. 7. 11. 7. 6. 17\. 26. 9\. 12. 13. 23\. 15. 16\. 26. 29\. 9\. 10. 15. 13. 14. 22\. 34\. 15\. 19. 15. 12. 32\. 11\. 12. 13. 11. 17. 1\. 1. 2. 1. 1. 1. 1. 1. 1. 2. 1. 2. == Lähteet == *
NEC

NEC Corporation () on japanilainen, monikansallinen elektroniikka-alan yritys. Yrityksen pääkonttori sijaitsee Minatossa, Tokiossa. NEC tarjoaa tietotekniikan palveluja sekä verkkoratkaisuja yrityksille, viestintäpalveluiden tarjoajille ja julkisille tahoille. Yritys tunnettiin aiemmin nimellä Nippon Electric Company. NEC kuuluu Sumitomo Groupiin. Vuonna 2002 perustettu NEC Electronics yhdistyi Renesas Technologyn kanssa muodostaen Renesas Electronics -yhtiön vuonna 2010. NECin, Hitachin ja Mitsubishi Electricin DRAM-muistien valmistus siirtyi Elpida Memory -yhtiölle. == Tuotteet == Varhaisia NECin valmistamia tietokoneita on muun muassa NEAC 2203. Yhtiö on valmistanut supertietokoneita kuten SX-sarjan mallit. Yhtiö on valmistanut Japanin markkinoille tietokoneita NEC PC-100, NEC PC-6001, NEC PC-8001, NEC PC-8801 ja NEC PC-9801 kotikäyttöön ja yrityskäyttöön. Yhtiö on pyrkinyt myös pelikonsolimarkkinoille PC Engine- ja PC-FX-konsoleilla. == Kuvia == Tiedosto:NEC APC.jpg|Vuoden 1982 NEC APC -mikrotietokone Tiedosto:NEC SX-5 supercomputer.jpg|NEC SX-5 -supertietokone == Lähteet == == Aiheesta muualla == * NECin virallinen sivusto *
Unkarin naisten jääkiekkomaajoukkue

Unkarin naisten jääkiekkomaajoukkue edustaa Unkaria kansainvälisissä naisten jääkiekko-otteluissa. Maailmanmestaruuskilpailuihin joukkue on osallistunut vuodesta 2000 lähtien. Unkarissa oli vuonna 2017 noin 500 naisjääkiekkoilijaa. Vuonna 2022 maassa oli jo 1 144 rekisteröitynyttä naisjääkiekkoilijaa, vuonna 2023 yli 1 500, vuoden 2025 alussa liki 1 500. Vuonna 2019 Unkari voitti maailmanmestaruuskilpailujen 1. divisioonan A-lohkon ja nousi vuodeksi 2020 pääsarjaan maailmanmestaruuskilpailuihin Tanskan kanssa. Nousu pääsarjaan oli ensimmäinen Unkarille. Vuoden 2024 kisoissa maa pelasi jälleen 1. divisioonan A-lohkossa. Vuodesta 2010 alkaen Unkari ei pudonnut Kansainvälisen jääkiekkoliiton IIHF:n ylläpitämässä maailmanrankingissä yhtenäkään vuonna, vaan se nousi vuoteen 2021 mennessä peräti 17 sijaa. Syksyllä 2022 se nousi 9. sijalle, joka on sen kaikkien aikojen paras sijoitus. Vuodesta 2023 alkaen joukkue on ollut 10. sijalla. == Valmentajia == Joukkueen päävalmentajana on toiminut neljällä kaudella Tibor Marton. Hänen jälkeensä päävalmentajina toimivat yhtäaikaisesti Pat Cortina Kanadasta sekä Jari Risku Suomesta apuvalmentajanaan suomalainen Mika Väärälä. Cortinan jälkeen valmentajana oli Lisa Haley Kanadasta, ja hänen apuvalmentajinaan olivat Väärälä ja unkarilainen Andras Kis. Kaudelle 2021–2022 Haleyn korvasi jälleen Cortina, jonka apuvalmentajina toimivat Kis sekä kanadalainen Delaney Collins. == Sijoitukset == === Maailmanmestaruuskisoissa === * 1999 – B-sarjan karsinta; 3. * 2000 – 1. divisioonan B-lohkon karsinta, 6. * 2001 – 1. divisioonan B-lohkon karsinta, 4. * 2003 – 3. divisioona; 4. * 2004 – 3. divisioona; 3. * 2005 – 3. divisioona; 4. * 2007 – 3. divisioona; 4. * 2008 – 3. divisioona; 5. * 2011 – 3. divisioona; 3. * 2012 – 2. divisioonan A-lohko; 2. * 2013 – 2. divisioonan A-lohko; 1. * 2014 – 1. divisioonan B-lohko; 3. * 2015 – 1. divisioonan B-lohko; 4. * 2016 – 1. divisioonan B-lohko; 1. * 2017 – 1. divisioonan A-lohko; 5. * 2018 – 1. divisioonan A-lohko; 3. * 2019 – 1. divisioonan A-lohko; 1. Unkari nousi pääsarjaan vuodeksi 2020. *2020 – Pääsarjan turnaus peruttiin koronaviruspandemian vuoksi. *2021 – 9. *2022 – 8. *2023 – 9. *2024 – 1. divisioonan A-lohko; 2. === Maailmanranking === * 2003 – 24. * 2004 – 23. * 2005 – 24. * 2006 – 25. * 2007 – 25. * 2008 – 25. * 2009 – 26. * 2010 – 27. * 2011 – 25. * 2012 – 23. * 2013 – 22. *2014, helmikuu – 21. * 2014, huhtikuu – 21. * 2015 – 19. * 2016 – 17. * 2017 – 15. *2018, helmikuu – 14. *2018, huhtikuu – 14. *2019 – 14. *2020 – 12. *2021 – 10. *2022, helmikuu – 11. *2022, syyskuu – 9. *2023 – 10. *2024 – 10. == Lähteet == == Aiheesta muualla == * Unkarin jääkiekkoliiton viralliset sivut * Unkari nationalteamsoficehockeyssä Luokka:Naisten jääkiekkomaajoukkueet Luokka:Unkarin jääkiekko
Jekaterina Guliyev

Jekaterina Ivanovna Guliyev (, ent. Poistogova, o.s. Zavjalova, s. 1. maaliskuuta 1991 Nižni Novgorod, Venäjä) on venäläissyntyinen Turkkia edustava keskipitkän matkan juoksija, jonka päämatka on 800 metriä. Hän edusti Venäjää vuoteen 2021 asti ja sen jälkeen Turkkia. Guliyev karsiutui 800 metrin välierissä sekä alle 18-vuotiaiden MM-kilpailuissa 2007 että alle 20-vuotiaiden MM-kilpailuissa 2008. Vuonna 2009 hän sijoittui alle 20-vuotiaiden EM-kilpailuissa kolmanneksi 800 metrillä ajalla 2.04,59 ja kymmenenneksi 1 500 metrillä ajalla 4.24,64. Seuraavana vuonna Guliyev oli alle 20-vuotiaiden MM-kilpailuissa 800 metrin kahdeksas ajalla 2.05,56. Guliyev sijoittui 800 metrillä Lontoon olympialaisissa 2012 alun perin kolmanneksi (ajalla 1.57,53), mutta nousi myöhemmin hopeasijalle Marija Savinovan dopinghylkäyksen jälkeen. Hän oli samalla matkalla neljäs Moskovan MM-kilpailuissa 2013 ja neljäs Zürichin EM-kilpailuissa 2014. Prahan sisäratojen EM-kilpailuissa 2015 Guliyev sijoittui alun perin toiseksi 800 metrin juoksussa ajalla 2.01,99. Vuonna 2017 hän sai urheilun kansainvälisen vetoomustuomioistuimen päätöksellä kahden vuoden kilpailukiellon ajalle 24.8.2015–23.8.2017 ja hänen suorituksensa hylättiin aikaväliltä 21.10.2014–24.8.2015, joten hän menetti vuoden 2015 EM-hallimitalinsa. Kilpailukielto tuli biologisen dopingpassin perusteella.The Court of Arbitration for Sport (CAS) issues decisions in the cases of Stanislav Emelyanov, Ekaterina Poistogova, Vladimir Kazarin and Alexey Melnikov (pdf) CAS. 7.4.2017. Viitattu 3.5.2017. Doping sanctions – News 182 IAAF. 26.4.2017. Viitattu 3.5.2017. Guliyev oli naimisissa venäläisen 800 metrin juoksijan Stepan Poistogovin kanssa. Vuonna 2019 hän avioitui pikajuoksija Ramil Guliyevin kanssa. Guliyev sai Turkin edustusoikeuden toukokuussa 2021. Hän saavutti Oranin Välimeren kilpailuissa 2022 kultaa 800 metrillä ajalla 2.01,08 ja pronssia 4 × 400 metrin viestissä. Saman vuoden Münchenin EM-kilpailuissa hän karsiutui 800 metrin välierissä. == Henkilökohtaiset ennätykset == Ulkoradat *400 metriä – 52,96 (2014) *800 metriä – 1.57,53 (2012) *1 500 metriä – 4.00,11 (2012) Sisäradat *600 metriä – 1.28,83 (2011) *800 metriä – 2.00,59 (2019) *1 000 metriä – 2.36,97 (2013) *1 500 metriä – 4.13,1 (2012) == Lähteet == * * === Viitteet === == Aiheesta muualla == Luokka:Venäläiset keskimatkojen juoksijat Luokka:Turkkilaiset keskimatkojen juoksijat Luokka:Venäläiset olympiamitalistit Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut venäläiset Luokka:Vuonna 1991 syntyneet Luokka:Elävät henkilöt
Pinaattikiinankaali

Pinaattikiinankaali (Brassica rapa Chinensis-ryhmä, Brassica rapa subsp. chinensis) on vihanneksena käytettävä nauriin kanssa samaan lajiin kuuluva lajikeryhmä. Kasvista käytetään usein myös suomeksi kantoninkiinankielisestä nimestä johdettuja nimityksiä kuten pak choi, bok choy, paksoi tai pak-soi. Toinen samantapainen, läheinen lajikeryhmä on kiinankaali (Brassica rapa Pekinensis-ryhmä). == Käyttö == Pinaattikiinankaalin lehtiä ja lehtiruoteja käytetään vihanneksena varsinkin Kaakkois-Aasiassa ja Etelä-Kiinassa, nykyään muuallakin. Lehdet ruoteineen voidaan tarjoilla raakana salaateissa tai monin eri tavoin kypsennettynä. Aasiassa ne tarjoillaan useimmiten pannulla paistettuna tai höyrytettynä muiden vihannesten kanssa. Niitä käytetään myös monissa keitoissa ja curry-tyyppisissä ruoissa. Myös kukintovarsia kukkineen ja kasvin naurismaista pääjuurta voidaan käyttää ravintona. === Ravintosisältö === Sata grammaa pinaattikiinankaalia sisältää 2,18 grammaa hiilihydraatteja, 0,2 grammaa rasvaa ja 1,5 grammaa proteiinia. Pinaattikiinankaali on hyvä A-, C- ja K-vitamiinien lähde; 100 grammaa sisältää 149 prosenttia aikuisen ihmisen keskimääräisestä suositellusta päiväsaannista A-vitamiinia, 75 prosenttia suositellusta päiväsaannista C-vitamiinia ja 38 prosenttia suositellusta päiväsaannista K-vitamiinia. == Kuvaus == Pinaattikiinankaali on yksi- tai kaksivuotinen kasvilajike. Sen paksuruotiset lehdet kasvavat ruusukkeena noin 90 senttimetrin korkeuteen. Kukinta on touko- ja elokuun välillä. Kukat ovat kaksineuvoisia, ja kasvi on itsepölytteinen, mutta sen kukat houkuttavat silti mehiläisiä. == Lähteet == Luokka:Kaalit
Exumer

Exumer on vuonna 1985 perustettu saksalainen thrash metal -yhtye Wiesbadenista. Sen perustivat laulaja-basisti Mem V. Stein ja kitaristi Ray Mensh. Yhtye hajosi vuonna 1991 kahden albumin ja kahden demon jälkeen. Bändi kuitenkin soitti comeback-keikan vuoden 2001 Wacken Open Air festivaalilla ja vuonna 2008 kokosi rivinsä uudelleen paluuta varten. == Jäsenet == === Nykyiset jäsenet === * Mem V. Stein – laulu (1985–1986, 2001, 2008–present), basso (1985–1986, 2001) * Ray Mensh – kitara(1985–1989, 2008–) * T. Schiavo – basso (2009–) * Matthias Kassner – rummut (2010–) * Marc B – kitara(2013–) === Entiset jäsenet === * Bernie Siedler – kitara(1985-1989, 2001) * Syke Bornetto – rummut (1985–1989) * Paul Arakaki – laulu, basso (1986-1988), kitara (1985, 2009–2010) * John Cadden – laulu (1989) * Franz Pries – basso (1989) * Bernd Cramer – rummut (1989) * J.P. Rapp – rummut (2009–2010) * H.K. – kitara (2010–2013; died 2014) * L.O.P. – rummut (2001) ==Julkaisut== Studioalbumit * * * * * Demot * * * ==Lähteet== Luokka:Saksalaiset thrash metal -yhtyeet
The Feelies

The Feelies on yhdysvaltalainen rock-yhtye Haledonista New Jerseystä. Se perustettiin vuonna 1976 ja lakkautettiin vuonna 1992. Yhtye on julkaissut neljä albumia. Bändi teki comebackin vuonna 2008. Vaikka Feelies ei koskaan myynyt paljon äänitteitä heidän vaikutus näkyy indie rock-scenessä. Yhtyeen ensimmäinen albumi Crazy Rhythms (1980) vaikutti jopa R.E.M.iin, joka sai vaikutteita albumista. Novelisti Rick Moody on siteerannut yhtyettä suureksi vaikuttajakseen. == Jäsenet == * Bill Million - kitarat, laulu, lyömäsoittimet (1976-1991, 2008-) * Glenn Mercer - kitara, laulu, koskettimet, lyömäsoittimet (1976-1991, 2008-) * Keith DeNunzio aka. Keith Clayton - basso, lyömäsoittimet, taustalaulu (1979-1982) * Vinny DeNunzio - rummut (1976-1978) * Dave Weckerman - lyömäsoittimet (1984-1991, 2008-) * Anton Fier - rummut, lyömäsoittimet (1978-1979) * John Papesca - basso (1976-1979) * Brenda Sauter - basso, viulu ja taustalaulu (1983-1991, 2008-) * Stan Demeski - rummut ja lyömäsoittimet (1983-1991, 2008-) ==Diskografia== ===Studialbumit=== *Crazy Rhythms (1980) *The Good Earth (1986) *Only Life (1988) *Time for a Witness (1991) *Here Before (2011) ===EP:t=== *No One Knows (1986) ===Singlet=== Vuosi Nimi Listasijoitus Albumi US Modern Rock 1979 Fa Cé La Crazy Rhythms 1988 Away 6 Only Life 1991 Sooner or Later 13 Time for a Witness ==Lähteet== Luokka:Yhdysvaltalaiset rockyhtyeet Luokka:Yhdysvaltalaiset post-punk-yhtyeet
Pál Bogár

Pál ”Pali” Bogár (2. syyskuuta 1927 – 17. elokuuta 2012) oli unkarilainen koripalloilija ja Euroopan mestari. Bogár voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Hän pelasi myös Helsingin kesäolympialaisissa 1952 Unkarin 13:nneksi sijoittuneessa joukkueessa kuudessa ottelussaOlympics at Sports- Reference.com.http://www.linguasport.com/baloncesto/internacional/eurobasket/eurobasket_e.htm Bogár kuoli 17. elokuuta 2012 84-vuotiaana.http://hvg.hu/sport/20120817_Elhunyt_az_Ebgyoztes_magyar_kosarasok_kap == Lähteet == * Pál Bogár Bio, Stats, and Results Olympics at Sports- Reference.com === Viitteet === == Aiheesta muualla == * Profiili FIBA Archive Luokka:Unkarilaiset koripalloilijat Luokka:Vuonna 1927 syntyneet Luokka:Vuonna 2012 kuolleet
Olen Messias (vuoden 2012 albumi)

__NOTOC__ Olen Messias on Kauko Röyhkän kokoelma-boxi joka sisältää 117 esitystä Röyhkän koko uralta. Se julkaistiin 28. syyskuuta 2012 ja koostuu kuudesta CD-levystä sekä 100-sivuisesta kirjasesta. Julkaisu debytoi Suomen virallisen listan sijalla 36. == Kappaleet == === CD 1 === # Steppaillen # Dora # Kotikaupunkini # Onnellinen laiva # Vakava tyttö # Nivelet # Kanavaan hukkunut # Onnenpäivä # Lauralle # Anniina # Pähkinäpuu # Kuollut osa # Maa on voimaa # Keskiyön juna # Menneisyyden taikaa etsimässä # Paska kaupunki # Vihaiset miehet (Marat, Marat) # Laulujen nainen # Ruosteinen kuu # Talo meren rannalla # Pikku enkeli === CD 4 === # Hei, Mari # Hammerfest # Voi, ihmiset # Poika Mancini # Anteeksi # Miss Farkku-Suomi # Teiniunelma # Cooperin testi # Vau! # Pyhä Sebastian # Etsijät # Kesäpäivä # Pauliina, rantatyttö # Päivä kulki pois # Shangri-la # 50-luvun kerrostalot # Kylmä sade === CD 2 === # Samantekevää # Majuri Thompson # Ennen olin kokonaan toinen # Mielummin vanha kuin aikuinen # Mainostaulujen taakse # Paha maa # Olen messias # Majavalakki # Ihmelapsen viimeiset hetket # Malagalainen # Tuntemattomalle # Korsikalainen # Valehtelijat # Pastoraali # Huutoa puistosta # Tulit vastaan mua # Edgar Allan Poe # Katolla # Talvella === CD 5 === # Helvetti # Kaikki menee hyvin, kun olet nuori # Jäi jäljet # Anna # Odotetaan kultaista laivaa # Vanhan ajan filmissä # Sinä # Kuuletko ääneni # Ensin isät, sitten pojat # Hyvä # Saari # Se on jotain ihmeellistä # Pelkuri (demo) # Kaikki Rakastaa mua (demo) # Nousut ja tuhot (live) # Ruma kaupunki (demo) # Kaikki mikä on (demo) # Ilona (demo) # Mä en luovuta vielä (demo) # Syntynyt uudestaan (demo) # Suuruudenhullu (demo) # Yötä kohti (demo) # Toivomuslähde (demo) === CD 3 === # Soita se taas, Rainer # Kevät # Tyttöjen ystävä # Saanut # Rauno rokkaa # Helena # Kultainen aasi # Noita # Jumalan lahja # Observatorion mäellä # Jos # Mun pitää siivota mun akti # Kanerva # Tuon sulle Alfredo Garcian pään # Sinä olet tähti # Nainen surupuvussa # Kyl sä muuten oot jees # Hipit vanhemmat # Sinä teit sen taas, Marjaana # Lapinpoika # Hän elää yksin === CD 6 === # Teen töitä kuin härkä # Jälleen yksi sateinen päivä (live) # Lauralle (live) # Hiekkarantaa # Saarenmaa # Kesätyttö # Joulu Thaimaassa # Aamu # Pieni ja hento ote # Paska kaupunki (live) # Etsijät (live) # Kovat pojat (2012) # Kevät (2012) # Peke (2012) # Huippumies (2012) # Paska kaupunki (2012) == Arviot == * Soundi: Soundi == Lähteet == * Levykauppa Äx * Olen Messias discogs.com -sivustolla === Viitteet === Luokka:Vuoden 2012 kokoelma-albumit Luokka:Kauko Röyhkän albumit Luokka:Musiikkiboksit